Návrh

**ZÁKON**

z ............. 2019,

**ktorým sa mení a dopĺňa zákon Slovenskej národnej rady č. 51/1988 Zb. o banskej činnosti, výbušninách a o štátnej banskej správe v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon Slovenskej národnej rady č. 51/1988 Zb. o banskej činnosti, výbušninách a o štátnej banskej správe v znení zákona č. 499/1991 Zb., zákona č. 154/1995 Z. z., zákona   
č. 58/1998 Z. z., zákona č. 533/2004 Z. z., zákona č. 577/2007 Z. z., zákona č. 292/2009 Z. z., zákona č. 145/2010 Z. z., zákona č. 136/2010 Z. z., zákona č. 258/2011 Z. z., zákona   
č. 350/2012 Z. z., zákona č. 58/2014 Z. z., zákona č. 314/2014 Z. z., zákona č. 91/2016 Z. z., zákona č. 315/2016 Z. z., zákona č. 142/2017 Z. z., zákona č. 177/2018 Z. z. a zákona   
č. 241/2019 Z. z. sa mení a dopĺňa takto:

1. V § 4b ods. 4 sa vypúšťa písmeno d).

Doterajšie písmeno e) sa označuje ako písmeno d).

Poznámka pod čiarou k odkazu 3h sa vypúšťa.

1. V § 4b sa vypúšťa odsek 6.

Doterajšie odseky 7 a 8 sa označujú ako odseky 6 a 7.

1. V § 4b ods. 7 sa slová „odseku 7“ nahrádzajú slovami „odseku 6“.
2. V § 5 sa za odsek 3 vkladá nový odsek 4, ktorý znie:

„ (4)Odbornú spôsobilosť overuje Hlavný banský úrad a obvodný banský úrad skúškou.Prihlášku na skúšku podáva organizácia alebo uchádzač miestne príslušnému obvodnému banskému úradu. Miestne príslušný je obvodný banský úrad, v obvode pôsobnosti ktorého sa banská činnosť alebo činnosť vykonávaná banským spôsobom vykonáva. Ak sa taká činnosť vykonáva na miestach, ktoré patria do obvodov pôsobnosti viacerých obvodných banských úradov, príslušný je ten obvodný banský úrad, v obvode pôsobnosti ktorého má sídlo organizácia, alebo trvalý pobyt uchádzač, ktorí túto činnosť vykonávajú. Pre organizáciu, ktorá má sídlo mimo územia Slovenskej republiky, je miestne príslušný obvodný banský úrad, v obvode pôsobnosti ktorého je organizácia registrovaná.“.

Doterajšie odseky 4 až 7 sa označujú ako odseky 5 až 8.

**Čl. II**

Tento zákon nadobúda účinnosť 1. januára 2020.